Дунейм щыхъыбархэр
Нобэ
Мыщэхуэным и дунейпсо махуэщ
Урысей Федерацэм щагъэлъапIэ Анэм и махуэр
США-м щагъэлъапIэ зэныбжьэгъухэм я махуэр
Таджикистан Республикэм и Къэрал ныпым и махуэщ
1861 гъэм Урысейм и император Александр ЕтIуанэм и унафэкIэ къэралым и Министрхэм я Совет къызэрагъэпэщащ.
1874 гъэм Америкэм щыщ Глидден Джозеф гъущI кIапсэ банэр къызэригупсысам щыхьэт техъуэ патент къратащ.
1905 гъэм Севастополь къулыкъу щызыщIэ хыдзэлIхэм зыкъаIэтащ. Лейтенант Шмидт Пётр зи пашэ цIыхухэм пащтыхьым хуагъэувырт демократие хабзэм тет республикэ къызэригъэпэщыну, цIыхухэр зэхуэсыну, я гуныкъуэгъуэхэр жаIэну хуит ищIыну, лэжьэгъуэ махуэр сыхьэтий фIэкIа хъун хуэмейуэ.
1927 гъэм Москва къыщызэIуахащ Опереттэм и къэрал театрыр.
1944 гъэм иухащ Прибалтикэр – Эстониер, Латвиер, Литвар - нэмыцэ зэрыпхъуакIуэхэм къаIэщIэгъэкIыжыным теухуауэ советыдзэхэм ирагъэкIуэкIа зауэхэр.
1956 гъэм КПСС-м и ЦК-м унафэ къищтащ балъкъэр, къэрэшей, къалмыкъ, ингуш, шэшэн лъэпкъхэм я автономиер зэфIэгъэувэжыным теухуауэ.
2002 гъэм Брянск къалэм щыщ школакIуэ Непомнящий Ян ныбжьыщIэхэм шахматхэмкIэ я дунейпсо зэпеуэм щытекIуащ. Чемпионым и ныбжьыр илъэс I2-т зэрыхъур.
1730 гъэм къалъхуащ урыс дзэзешэ цIэрыIуэ, генералиссимус Суворов Александр.
1888 гъэм къалъхуащ США-м щыщ психолог цIэрыIуэ, тхакIуэ Карнеги Дейл.
1934 гъэм къалъхуащ совет композитор цIэрыIуэ, РСФСР-м гъуазджэхэмкIэ щIыхь зиIэ и лэжьакIуэ Шнитке Альфред.
1938 гъэм къалъхуащ урысей актрисэ, УФ-м щIыхь зиIэ и артисткэ Крачковская Наталье.
1941 гъэм къалъхуащ теленэтынхэр езыгъэкIуэкI, УФ-м гъуазджэхэмкIэ щIыхь зиIэ и лэжьакIуэ, «Урысей телевиденэм и академие» фондым и академик, КВН джэгукIэр къызэзыгъэпэщахэм ящыщ Масляков Александр.
1947 гъэм къалъхуащ адыгэхэм, Кавказым я тхыдэр зыдж, АР-мрэ КъБР-мрэ щэнхабзэмкIэ щIыхь зиIэ я лэжьакIуэ Половинкинэ Тамарэ.
1954 гъэм къалъхуащ кинорежиссёр цIэрыIуэ, зи лэжьыгъэхэр Европэм щекIуэкI кинофестиваль куэдым щытекIуа Кустурицэ Эмир.
Дунейм и щытыкIэнур
«pogoda.yandex.ru» сайтым зэритымкIэ, Налшык уфауэ щыщытынущ. хуабэр махуэм градуси 8 - 9, жэщым градуси 2 – 3 щыхъунущ.
Лъэпкъ Iущыгъэ:
ФIы зыхуэпщIэм иумыхъуэныж.
Зыгъэхьэзырар ЖЬЭКIЭМЫХЪУ Маринэщ.
